Ian Cole

Ian Douglas Cole (sündinud 21. veebruaril 1989 Ann Arboris Michiganis) on Ameerika Ühendriikide jäähokimängija, kes mängib kaitsjana NHL-i klubis Tampa Bay Lightning.

Aastatel 2007–2010 mängis ta Notre Dame'i Ülikooli jäähokimeeskonnas.

2007. aastal valis St. Louis Blues ta NHL-i draftis 18. valikuna. NHL-is debüteeris ta 2010. aasta novembris. Esimese värava lõi ta liigas 9. märtsil 2011 mängus Columbus Blue Jacketsi vastu. Esimestel hooaegadel mängis ta NHL-i kõrvalt American Hockey League'is (AHL) Bluesi tütarklubis Peoria Rivermen. Bluesi põhikoosseisu sai Cole enam mänguaega kahel viimasel hooajal aastatel 2013–2015.

2015. aasta märtsis siirdus Cole Pittsburgh Penguinsi."Pens and Blues combine for another trade, flip Bortuzzo for Cole". nhl.nbcsports.com. 2.3.2015. Vaadatud 4.5.2022 Aastatel 2016 ja 2017 võitis ta Penguinsiga Stanley karika.

23. veebruaril 2018 kaubeldi Cole Penguinsist Ottawa Senatorsi, kuid juba kolm päeva hiljem sealt omakorda Columbus Blue Jacketsi."Jackets acquire defenseman Ian Cole from Ottaw". nhl.com. 26.2.2018. Vaadatud 4.5.2022 Blue Jacketsis mängis Cole vaid hooaja 2017–18 lõpuni. 2018. aasta juulis sõlmis ta kolmeaastase lepingu Colorado Avalanche'iga."Avalanche Signs Ian Cole". nhl.com. 1.7.2018. Vaadatud 4.5.2022 Pärast kahte põhiturniiri mängu hooajal 2020–21 kaubeldi Cole Greg Pateryni vastu Minnesota Wildi."Wild acquire D Cole from Avalanche". tsn.ca. 19.1.2021. Vaadatud 4.5.2022 2021. aasta juulis sõlmis Cole üheaastase lepingu Carolina Hurricanesiga."Canes agree to terms with Cole". nhl.com. 28.7.2021. Vaadatud 4.5.2022

2022. aasta juulis sõlmis ta üheaastase lepingu Tampa Bay Lightninguga.

2007. aastal võitis Cole USA kuni 18-aastaste koondisega omavanuste maailmameistrivõistlustel hõbemedali.

 Viited 

 Välislingid 
 Ian Cole NHL.com lehel
 Ian Cole hockeydb.com lehel

Kategooria:Ameerika Ühendriikide jäähokimängijad
Kategooria:St. Louis Bluesi mängijad
Kategooria:Pittsburgh Penguinsi mängijad
Kategooria:Columbus Blue Jacketsi mängijad
Kategooria:Colorado Avalanche'i mängijad
Kategooria:Minnesota Wildi mängijad
Kategooria:Carolina Hurricanesi mängijad
Kategooria:Tampa Bay Lightningi mängijad
Kategooria:Utah Mammothi mängijad
Kategooria:Sündinud 1989